AmCham Finland

pienoiskuva
Amcham Finland on kansainvälinen bisnesverkosto, jonka tehtävänä on liiketoimintaympäristön kehittäminen. Amcham on Suomessa rekisteröity itsenäinen, poliittisesti riippumaton ja voittoa tavoittelematon yhdistys, jonka toiminta rahoitetaan kokonaisuudessaan jäsenmaksuilla.

 Toiminta 

Amcham Finland edustaa kansainvälisen ja transatlanttisen liike-elämän ääntä Suomessa. Järjestön tavoitteena on vahvistaa transatlanttisia suhteita monipuolisten verkostojen, erilaisten ohjelmien ja toimialoja ylittävän edunvalvonnan avulla. Amcham edistää myös suomalaisia innovaatioita, liiketoiminnan kehitystä ja kestäviä kansainvälisiä kumppanuuksia.

Viime vuosina järjestö on profiloitunut erityisesti Pohjoismaihin sijoittuneiden ulkomaisten investoijien toiminta- ja kasvuedellytysten puolestapuhujana, Suomen vetovoimatekijöiden kehittäjänä sekä suomalaisyritysten tukijana niiden suuntautuessa Yhdysvaltain markkinoille.

Yhdistyksen keskeisimpiä toimintoja ovat Thrive in FinlandThrive in Finland., Launchpad USALaunchpad USA. sekä erilaiset verkostot ja työryhmätVerkostot ja työryhmät.. Thrive in Finland -ohjelma tukee kansainvälisiä yrityksiä niiden toimiessa Suomessa, muun muassa Suomessa työskentelevien maajohtajien verkosto Country Managers Networkin kautta. Launchpad USA puolestaan auttaa suomalaisyrityksiä laajentumaan Yhdysvaltain markkinoille. Lisäksi Amchamilla on useita verkostoja ja työryhmiä, kuten kykyjen houkutteluun ja Suomessa pitämiseen keskittyvä Strategic Talent Working Group, digitalisaation parissa työskentelevä Digitalization Working Group sekä puolustusteollisuuden verkosto Defence Industry Dialogue.

Amcham Finlandin toimipaikka sijaitsee Helsingissä. Organisaation toimintakieli on englanti.

 Johto 

Ylintä päätösvaltaa käyttää yhdistyksen vuosikokous, joka järjestetään perinteisesti maalis-huhtikuussa. Se valitsee yhdistyksen hallituksen kahden vuoden kaudeksi kerrallaan.

Yhdistyksen hallituksessa ovat tällä hetkellä Jan Ollila, Juha Berghäll, Terhi Paloheimo, Tomi Ere, Kimmo Havu, Kristiina Laresvuo, Jouni Flyktman, Jari Mielonen, Olli Johansson, Reggie Rusan, Ida Schauman, Christie Rovelli, Seppo Aaltonen ja Alvin Liu.

Hallituksen puheenjohtajana toimii Dittmar & Indreniuksen partneri Jan Ollila.

Amchamin toimintaa on vuodesta 2018 johtanut Alexandra Pasternak-Jackson. Vuosina 2007–2017 Amcham Finlandia johti Kristiina Helenius.

 Historia 

Ensimmäiseen Amcham Finlandin perustamista ideoineeseen kokoukseen vuonna 2005 osallistuivat eri yrityksiä edustaneet Natasha Seeley, Heikki Jaatinen, Will Cardwell, Mark Sutton sekä Teppo Rantanen. Kokouksen isännöi Yhdysvaltain Suomen-suurlähetystön tuolloinen kaupallinen neuvos Robert Peaslee. 

Rekrytoituaan 50 yritystä perustajajäseniksi ryhmä rekisteröi yhdistyksen syyskuussa 2005. Natasha Seeley johti organisaatiota vuosina 2005–2007.

Suomi oli Euroopan viimeinen maa, johon perustettiin kansainvälisen Amcham -verkostoon kuuluva kauppakamari.

Vuonna 1958 perustettu Helsingin suomalais-amerikkalainen kauppakamari FACC yhdistyi vuonna 2010 Amcham Finlandin kanssa. Samalla Amcham laajensi fokuksensa yleiskansainväliseksi. Strategian muutos perustui huomiolle siitä, että liiketoiminnan kansainvälistyessä ja globaalistuessa yritykset haluavat keskittää resurssejaan ja toimia mahdollisimman laajapohjaisesti. Kansallisvaltiot ja kansallisuus eivät määritä liiketoimintaa samalla tavoin kuin ennen. Samalla Suomelle on enemmän hyötyä yhdestä suuremmasta kansainvälisestä verkostosta kuin monesta pienestä bilateraalisesta kauppakamarista, joiden toiminta jää helposti pienimuotoiseksi.

 Amcham-verkosto 

Maailmanlaajuisesti AmCham-erkostoon kuuluu 115 kauppakamaria. Vaikka kukin toimija on taloudellisesti itsenäinen ja päättää omista linjauksistaan, organisaatioiden välillä on vilkasta yhteistyötä. AmChamit akkreditoi maailman suurin kauppakamari, Washingtonissa sijaitseva U.S. Chamber of Commerce.

Lähteet

Aiheesta muualla
 Amchamin verkkosivut.

Luokka:Suomalaiset talousjärjestöt